title: Komisjoni rakendusmäärus (EL) 2019/1248, 22. juuli 2019, millega kehtestatakse meetmed, et leevendada tõsist ohtu Läänemere idaosa tursa (Gadus morhua) varude säilimisele

text:
                  23.7.2019

                  ET

                  Euroopa Liidu Teataja

                  L 195/2

         KOMISJONI RAKENDUSMÄÄRUS (EL) 2019/1248,
         22. juuli 2019,
         millega kehtestatakse meetmed, et leevendada tõsist ohtu Läänemere idaosa tursa (Gadus morhua) varude säilimisele
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 11. detsembri 2013. aasta määrust (EL) nr 1380/2013 ühise kalanduspoliitika kohta, millega muudetakse nõukogu määrusi (EÜ) nr 1954/2003 ja (EÜ) nr 1224/2009 ning millega tunnistatakse kehtetuks nõukogu määrused (EÜ) nr 2371/2002 ja (EÜ) nr 639/2004 ning nõukogu otsus 2004/585/EÜ, (1) eriti selle artikli 12 lõiget 1,
         ning arvestades järgmist:

                     (1)

                     Määruse (EL) nr 1380/2013 artiklis 12 on sätestatud, et komisjon võib võtta vastu erakorralisi meetmeid nõuetekohaselt põhjendatud tungiva kiireloomulisuse tõttu, mis on seotud mere bioloogiliste ressursside kaitset ähvardava tõsise ohuga. Komisjon võib liikmesriigi põhjendatud taotluse korral või omal algatusel võtta vastu erakorralised meetmed viivitamata kohaldatavate rakendusaktide vormis maksimaalselt kuuekuuliseks ajavahemikuks, et seda ohtu vähendada.

                     (2)

                     Lisaks on Euroopa Parlamendi ja nõukogu määruse (EL) 2016/1139 (2) artikli 5 lõikes 2 sätestatud, et kui teaduslikest nõuannetest nähtub, et kõnealuse määrusega hõlmatud kalavarude kudekarja biomass on alla piirmäära miinimumtaseme, millest allpool võib paljunemisvõime olla vähenenud, võetakse kõik asjakohased parandusmeetmed. Kõnealused parandusmeetmed peavad tagama asjaomaste kalavarude kiire taastumise maksimaalse jätkusuutliku saagikuse tagamiseks vajalikust kõrgemal tasemel.

                     (3)

                     Rahvusvahelise Mereuurimise Nõukogu (ICES) teadusliku nõuande kohaselt on Läänemere idaosa tursa (Gadus morhua) varude biomass jätkusuutmatult madal, kuna kahanenud juurdekasvu, keskkonnategurite ja ökosüsteemi muutuste koosmõju on kalavarude seisundit arvestades põhjustanud suurt looduslikku suremust ja liigset kalastussuremust. Varud on häiritud ning nende paljunemisvõime võib vähendada. 2017. aastal oli järelkasv ICESi aegrea kohaselt madalaimal tasemel ja 2018. aastal võib järelkasv olla veelgi väiksem. Kudekarja biomass on ühel madalaimal ajalooliselt täheldatud tasemel ja kaubandusliku suurusega tursa biomass on praegu madalaimal tasemel, mida on täheldatud alates 1950. aastatest. Lisaks jääb biomass ICESi hinnangul keskpikas perspektiivis allapoole jätkusuutlikkuse piirmäära, isegi kui kalapüüki üldse ei toimu. ICESi 2020. aasta kalavarude nõuandes soovitatakse seega nullpüüki.

                     (4)

                     Läänemere idaosa tursavarude säilimine on tõsiselt ohustatud, kuna kudekarja biomassi järsk vähenemine on põhjustanud kõnealuste kalavarude paljunemisvõimele tõsise kahju ohu. Lisaks on ICES arvamusel, et kalapüük mis tahes tasemel on suunatud allesjäänud vähestele kaubandusliku suurusega tursa varudele, mistõttu halveneb kalavarude struktuur veelgi ja väheneb paljunemisvõime, mis on juba praegu enneolematult madal. Peale selle kestab Läänemere idaosa tursa kudemishooaeg peamiselt maist kuni augustini. Nõuetekohaselt põhjendatud tungiva kiireloomulisuse tõttu on vaja võtta vastu erakorralised meetmed, sest esiteks on Läänemere idaosa tursa biomass sellisel ohtlikult madalal tasemel, et varud ei suuda enam ise taastuda ja on seega hävimisohus, teiseks suurendab kõnealuste kalavarude jätkuv püük nende täieliku kadumise ohtu, ja kolmandaks on käes kudemise tippaeg.

                     (5)

                     Liikmesriikide poolt määruse (EL) nr 1380/2013 artikli 13 kohaselt võetud erakorralised meetmed ei oleks olukorra lahendamiseks piisavad, kuna need ei tagaks ühtset lähenemisviisi kõikides piirkondades, kus kõnealused varud asuvad. Lisaks ei ole kõik liikmesriigid praegu selliseid meetmeid vastu võtnud ega kavatse seda teha. Läänemere liikmesriikide rühma (BaltFish) kohtumisel 4. juunil 2019 ei suutnud liikmesriigid kokku leppida ühises lähenemisviisis.

                     (6)

                     Kui liikmesriigid ei võta piisavaid meetmeid ja kui on vaja kiiresti tegutseda, et vältida kalavarude struktuuri edasist halvenemist ja paljunemisvõime vähenemist, on asjakohane näha liidu tasandil ette parandusmeetmed määruse (EL) nr 1380/2013 artikli 12 alusel.

                     (7)

                     Läänemere idaosa tursavarude majandamise piirkond hõlmab ICESi alarajoone 25–32. ICESi alarajoonis 24 asuvad nii Läänemere idaosa tursavarud kui ka Läänemere lääneosa tursavarud, kuid suurem osa saagist püütakse Läänemere idaosa varudest. Et tagada Läänemere idaosa varude piisav kaitse ja vältida Läänemere idaosa tursavaru koondumist ICESi alarajooni 24, on oluline, et erakorralised meetmed hõlmaksid ICESi alarajooni 24.

                     (8)

                     Võttes arvesse teaduslikku nõuannet, on asjakohane keelata Läänemere idaosa tursavaru püük kuni aasta lõpuni. Kõnealune meede peab siiski olema ka proportsionaalne selle eesmärgiga.

                     (9)

                     ICESi sõnul on tursa arvukus ja püük alarajoonides 27–32 väga väike. Kuna käesoleva määruse meetmete rakendamine paneb haldusasutustele ja kaluritele arvestatava koormuse, oleks ebaproportsionaalne lisada käesoleva määruse kohaldamisalasse alad, kus Läänemere idaosa turska esineb väga harva.

                     (10)

                     Lisaks sellele on asjakohane lubada alarajoonis 24 püüda erandkorras turska kuni kuue meremiili kaugusel kaldast piirkondades, kus vee sügavus on alla 20 meetri, selliste laevade puhul, mille pikkus on alla 12 meetri ja millel kasutatakse seisevpüüniseid, kuna alarajooni 24 madalates rannikuvetes esineb peamiselt Läänemere lääneosa turska.

                     (11)

                     Kui lisaks võetakse arvesse täieliku kalapüügikeelu ränki sotsiaal-majanduslikke tagajärgi, on asjakohane kohaldada seda keeldu tursa sihtpüügile, näiteks põhjatraalerite sihtpüügile, mis hõlmab suuremat osa Läänemere idaosa tursavarudest alarajoonides 24, 25 ja 26. Seevastu on asjakohane vabastada keelust sellise püügi vältimatu kaaspüük, mis ei ole seotud tursa sihtpüügiga ja mis ei toimu alarajoonides 24, 25 ja 26 aktiivpüünistega, mille võrgusilma suurus ei ole ületa 45 mm, ega alarajoonides 25 ja 26 seisevpüüniseid kasutavate alla 12 meetrise kogupikkusega laevadega, või alarajoonis 24 kuni kuue meremiili kaugusel kaldast piirkondades, kus vee sügavus on alla 20 meetri, ning vee sügavusest sõltumata kaugemal kui kuus meremiili kaldast, pidades silmas sellise püügitegevuse piiratud rolli tursapüügi üldises mahus ning võttes arvesse seda, et segapüügi puhul on raske püüda üheaegselt kõiki varusid maksimaalse jätkusuutliku saagikuse tasemel. ICESi hinnangul moodustab esimene nimetatud püügiviis Läänemere idaosa tursa aastasest lossimisest ligikaudu 1,5 %. Selliselt lossitud kaaspüügi kogus on väike, kuid kuna täpne kogus ei ole teada, peaks kaaspüük piirduma 10 %-ga iga püügireisi lossimistest.

                     (12)

                     Seisevpüüniseid kasutavate ja turska kaaspüügina püüdvate alla 12 meetrise kogupikkusega laevade arv ei tohiks suureneda võrreldes ajavahemikuga 1. jaanuarist 2018 kuni 30. juunini 2019. Kuna liidu laevad, kes püüavad traalidega, põhjanootade või samalaadsete püügivahenditega, mille võrgusilma suurus ei ületa 45 mm, ei saa püüda turska, ei ole vaja piirata nende laevade arvu.

                     (13)

                     Käesolevas määruses sätestatud meetmed esitatakse arvamuse saamiseks kalanduse ja vesiviljeluse komiteele.

                     (14)

                     Olukorra kiireloomulisuse tõttu peaks käesolev määrus jõustuma kohe pärast selle avaldamist,

               ON VASTU VÕTNUD KÄESOLEVA MÄÄRUSE:

            Artikkel 1
            Reguleerimisese
            Käesoleva määrusega kehtestatakse erakorralised meetmed, et leevendada tõsist ohtu Läänemere idaosa tursa (Gadus morhua) varude säilimisele.

            Artikkel 2
            Erakorralised meetmed

               1.   Liidu kalalaevadel on keelatud püüda turska ICESi alarajoonides 24, 25 ja 26 ning hoida pardal, üle anda, ümber laadida, töödelda pardal või lossida kõnealuses piirkonnas püütud turska ja sellest valmistatud kalandustooteid.

               2.   Erandina lõikest 1 ei kohaldata tursa püügi keeldu liidu kalalaevade suhtes, mille kogupikkus on alla 12 meetri ja kes püüavad nakkevõrkude, raamvõrkude või abaratega või põhjaõngejadade, õngejadade (välja arvatud triivõngejadad), ridvata õngede ja haardõngede või sarnaste passiivpüünistega alarajoonis 24 kuni kuue meremiili kaugusel mõõdetuna lähtejoontest piirkondades, kus vee sügavus on alla 20 meetri vastavalt ametliku merekaardi koordinaatidele.

               3.   Lõikes 2 osutatud laevad peavad tagama, et nende püügitegevust saab igal ajal jälgida. Kõnealuste laevade tursapüük tuleb registreerida, lossida ja arvestada asjaomasest kvoodist maha vastavalt määruse (EL) nr 1380/2013 artiklile 15.

               4.   Erandina lõikest 1 võtavad tursa kaaspüügi pardale ja hoiavad seda pardal järgmised liidu kalalaevad:

                           a)

                           liidu laevad, kes püüavad alarajoonides 24, 25 ja 26 traalidega, põhjanootade või samalaadsete püügivahenditega, mille võrgusilma suurus ei ületa 45 mm;

                           b)

                           liidu kalalaevad, mille kogupikkus on alla 12 meetri ja kes püüavad nakkevõrkude, raamvõrkude või abaratega või põhjaõngejadade, õngejadade (välja arvatud triivõngejadad), ridvata õngede ja haardõngede või sarnaste passiivpüünistega:

                                       i)

                                       alarajoonides 25 ja 26 või

                                       ii)

                                       alarajoonis 24 kuni kuue meremiili kaugusel lähtejoontest piirkondades, kus vee sügavus on alla 20 meetri vastavalt ametliku merekaardi koordinaatidele, ning vee sügavusest sõltumata kaugemal kui kuus meremiili mõõdetuna lähtejoontest.

               5.   Lõike 4 punktis b osutatud laevad peavad tagama, et nende püügitegevust saab igal ajal jälgida. Kõnealuste laevade juhuslik tursa kaaspüük ei tohi ületada 10 % iga püügireisi järel lossitud kõigi mere bioloogiliste ressursside eluskaalust.

               6.   Lõike 4 punktis b sätestatud erandit kohaldatakse üksnes selliste liidu kalalaevade suhtes, mille tursasaak on registreeritud ajavahemikul 1. jaanuarist 2018 kuni 30. juunini 2019. Kõnealuse erandiga hõlmatud liidu kalalaeva asendamise korral võivad liikmesriigid lubada kohaldada erandit muu, lõike 4 punktis b sätestatud nõuetele vastava liidu kalalaeva suhtes, tingimusel et erandiga hõlmatud liidu kalalaevade arv ja nende kogupüügivõimsus ei suurene.

               7.   Lõikes 4 osutatud kaaspüük tuleb registreerida, lossida ja arvestada asjaomasest kvoodist maha vastavalt määruse (EL) nr 1380/2013 artiklile 15.

            Artikkel 3
            Jõustumine ja kohaldamisaeg
            Käesolev määrus jõustub järgmisel päeval pärast selle avaldamist Euroopa Liidu Teatajas.
            Seda kohaldatakse kuni 31. detsembrini 2019.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 22. juuli 2019

                  Komisjoni nimel

                  president

               Jean-Claude JUNCKER

            (1)  ELT L 354, 28.12.2013, lk 22.

            (2)  Euroopa Parlamendi ja nõukogu 6. juuli 2016. aasta määrus (EL) 2016/1139, millega kehtestatakse Läänemere tursa-, räime- ja kiluvarude majandamise ja nende varude püügi mitmeaastane kava (ELT L 191, 15.7.2016, lk 1).


title: Komisjoni rakendusmäärus (EL) 2019/1249, 22. juuli 2019, millega muudetakse määruse (EÜ) nr 669/2009 (millega rakendatakse Euroopa Parlamendi ja nõukogu määrust (EÜ) nr 882/2004 seoses mitteloomse sööda ja toidu kõrgendatud rangusastmega ametliku kontrollimisega impordil) I lisa (EMPs kohaldatav tekst)

text:
                  23.7.2019

                  ET

                  Euroopa Liidu Teataja

                  L 195/5

         KOMISJONI RAKENDUSMÄÄRUS (EL) 2019/1249,
         22. juuli 2019,
         millega muudetakse määruse (EÜ) nr 669/2009 (millega rakendatakse Euroopa Parlamendi ja nõukogu määrust (EÜ) nr 882/2004 seoses mitteloomse sööda ja toidu kõrgendatud rangusastmega ametliku kontrollimisega impordil) I lisa
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 29. aprilli 2004. aasta määrust (EÜ) nr 882/2004 ametlike kontrollide kohta, mida tehakse sööda- ja toidualaste õigusnormide ning loomatervishoidu ja loomade heaolu käsitlevate eeskirjade täitmise kontrollimise tagamiseks, (1) eriti selle artikli 15 lõiget 5,
         ning arvestades järgmist:

                     (1)

                     Komisjoni määruses (EÜ) nr 669/2009 (2) on sätestatud eeskirjad kõrgendatud rangusastmega ametliku kontrollimise kohta, mida tuleb teha selle määruse I lisas loetletud mitteloomse sööda ja toidu (edaspidi „nimekiri“) impordi korral määruse (EÜ) nr 882/2004 I lisas loetletud territooriumidele sisenemiseks määratud kohas (edaspidi „määratud sisenemiskoht“).

                     (2)

                     Määruse (EÜ) nr 669/2009 artikliga 2 on ette nähtud, et kõnealune nimekiri tuleb korrapäraselt ja vähemalt kaks korda aastas läbi vaadata; seejuures võetakse arvesse kõnealuses artiklis osutatud teabeallikaid.

                     (3)

                     Viimasel ajal on Euroopa Parlamendi ja nõukogu määrusega (EÜ) nr 178/2002 (3) loodud toidu- ja söödaalase kiirhoiatussüsteemi kaudu edastatud (toiduga seotud) juhtumite esinemissagedus ja olulisus, mitteloomset päritolu toidu- ja sööda osas liikmesriikide poolt tehtud ametlike kontrollide andmed ning määruse (EÜ) nr 669/2009 artikli 15 kohaselt komisjonile esitatud liikmesriikide poolaastaaruanded mitteloomse sööda ja toidu saadetiste kohta viidanud sellele, et nimekirja tuleks muuta.

                     (4)

                     Eelkõige Malaisiast pärit jaka (Artocarpus heterophyllus) saadetiste puhul ilmneb toidu- ja söödaalase kiirhoiatussüsteemi kaudu laekunud teadetel põhinevatest andmetest ning liikmesriikide tehtud ametlikest kontrollidest, et on tekkinud uued ohud inimese tervisele, mistõttu on vaja sisse seada kõrgendatud rangusastmega ametlik kontroll. Lisaks on toidu- ja söödaalase kiirhoiatussüsteemi kaudu laekunud teadetel põhinevate andmete kohaselt Ameerika Ühendriikidest pärit maapähklite saadetiste puhul osutatud inimeste tervisele avalduvatele uutele ohtudele tulenevalt võimalikust aflatoksiinisaastest, mistõttu on vaja sisse seada kõrgendatud rangusastmega ametlik kontroll. Seega tuleks nimekirja lisada kanded kõnealuste saadetiste kohta.

                     (5)

                     Komisjoni määrusega (EÜ) nr 1881/2006 (4) on kehtestatud vesiniktsüaniidi piirnorm lõpptarbija jaoks turule lastud töötlemata tervetes, peenestatud, jahvatatud, purustatud või hakitud aprikoosituumades. Lisaks on komisjoni määrusega (EL) 2017/1237 (5) ette nähtud, et ettevõtja, kes laseb lõpptarbija jaoks turule töötlemata terved, peenestatud, jahvatatud, purustatud või hakitud aprikoosituumad, peab pädeva asutuse nõudmisel esitama tõendid, et turustatav toode vastab piirnormile. Türgist pärit töötlemata aprikoosituumade saadetiste puhul, mis on ette nähtud lõpptarbija jaoks turule laskmiseks, osutavad toidu- ja söödaalase kiirhoiatussüsteemi kaudu laekunud teadetel põhinevad andmed inimeste tervisele avalduvatele uutele ohtudele seoses vesiniktsüaniidi olemasoluga, mistõttu on vaja sisse seada kõrgendatud rangusastmega ametlik kontroll. Seega tuleks nimekirja lisada kanne kõnealuste saadetiste kohta.

                     (6)

                     Kuna määruse (EÜ) nr 669/2009 kohaselt liikmesriikides tehtavate ametlike kontrollide käigus on avastatud, et väga sageli ei järgita liidu õigusaktidega ette nähtud asjaomaseid nõudeid, on asjakohane suurendada Hiinast pärit tee ja taralõnga marjade ning Dominikaani Vabariigist pärit paprikate ja spargelubade identsus- ja füüsiliste kontrollide sagedust. Seega tuleks kõnealuseid saadetisi käsitlevaid kandeid vastavalt muuta.

                     (7)

                     Lisaks tuleks nimekirja muuta, et vähendada identsus- ja füüsiliste kontrollide sagedust Türgist pärit aprikooside puhul, kuna nende vastavus asjaomastele liidu õigusaktidega ette nähtud nõuetele on kooskõlas määrusega (EÜ) nr 669/2009 liikmesriikides tehtavate ametlike kontrollide kohaselt üldiselt paranenud. Seega tuleks kõnealuseid saadetisi käsitlevaid kandeid vastavalt muuta.

                     (8)

                     Nimekirjas olevas kandes Hiinast pärit taralõnga marjade kohta on nõutud, et pädevad asutused peavad kõnealust toodet kontrollima konkreetsete pestitsiidide suhtes, kuid sinna hulka ei kuulu nikotiin. On teatatud, et Hiinast pärit taralõnga marjades on sageli avastatud nikotiini. Seepärast on asjakohane muuta määruse (EÜ) nr 669/2009 I lisas Hiinast pärit taralõnga marju käsitlevat olemasolevat kannet ning nõuda, et pädevad asutused peavad kõnealust kaupa kontrollima nikotiini suhtes.

                     (9)

                     Liibanonist ja Süüriast pärit, soolvee või sidrunhappega toiduks valmistatud või konserveeritud naeriga (Brassica rapa spp. rapa) kaasneb samasugune risk nagu praegu nimekirja kantud kõnealuse kauba vormidega, mis on pärit Liibanonist ja Süüriast. Seepärast tuleks nimekirja muuta, lisades sellesse Liibanonist ja Süüriast pärit, soolvee või sidrunhappega toiduks valmistatud või konserveeritud naeri.

                     (10)

                     Järjepidevuse ja selguse huvides on asjakohane asendada määruse (EÜ) nr 669/2009 I lisa tervikuna.

                     (11)

                     Seepärast tuleks määrust (EÜ) nr 669/2009 vastavalt muuta.

                     (12)

                     Käesoleva määrusega ettenähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Määruse (EÜ) nr 669/2009 I lisa asendatakse käesoleva määruse lisa tekstiga.

            Artikkel 2
            Käesolev määrus jõustub kolmandal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 22. juuli 2019

                  Komisjoni nimel

                  president

               Jean-Claude JUNCKER

            (1)  ELT L 165, 30.4.2004, lk 1.

            (2)  Komisjoni 24. juuli 2009. aasta määrus (EÜ) nr 669/2009, millega rakendatakse Euroopa Parlamendi ja nõukogu määrust (EÜ) nr 882/2004 seoses mitteloomse sööda ja toidu kõrgendatud rangusastmega ametliku kontrollimisega impordil ja muudetakse otsust 2006/504/EÜ (ELT L 194, 25.7.2009, lk 11).

            (3)  Euroopa Parlamendi ja nõukogu 28. jaanuari 2002. aasta määrus (EÜ) nr 178/2002, millega sätestatakse toidualaste õigusnormide üldised põhimõtted ja nõuded, asutatakse Euroopa Toiduohutusamet ja kehtestatakse toidu ohutusega seotud menetlused (EÜT L 31, 1.2.2002, lk 1).

            (4)  Komisjoni 19. detsembri 2006. aasta määrus (EÜ) nr 1881/2006, millega sätestatakse teatavate saasteainete piirnormid toiduainetes (ELT L 364, 20.12.2006, lk 5).

            (5)  Komisjoni 7. juuli 2017. aasta määrus (EL) 2017/1237, millega muudetakse määrust (EÜ) nr 1881/2006 sinihappe maksimaalse sisalduse suhtes lõpptarbija jaoks turule lastud töötlemata tervetes, peenestatud, jahvatatud, purustatud või hakitud aprikoosituumades (ELT L 177, 8.7.2017, lk 36).

            LISA

                     „I LISA

                        Mitteloomne sööt ja toit, mille suhtes nähakse ette kõrgendatud rangusastmega ametlik kontrollimine määratud sisenemiskohas

                                 Sööt ja toit
                                 (kavandatud kasutusotstarve)

                                 CN-kood (1)

                                 TARICi alamrubriik

                                 Päritoluriik

                                 Oht

                                 Identsuskontrollide ja füüsiliste kontrollide sagedus (%)

                                             —

                                             Koorimata maapähklid

                                             —

                                          1202 41 00

                                    Boliivia (BO)

                                 Aflatoksiinid

                                 50

                                             —

                                             Kooritud maapähklid

                                             —

                                          1202 42 00

                                             —

                                             Maapähklivõi

                                             —

                                          2008 11 10

                                             —

                                             Muul viisil töödeldud või konserveeritud maapähklid

                                       (Sööt ja toit)

                                             —

                                             2008 11 91 ;
                                             2008 11 96 ;
                                             2008 11 98

                                             —

                                             Must pipar (Piper)

                                       (Toit – purustamata ja jahvatamata)

                                 ex 0904 11 00

                                    10

                                    Brasiilia (BR)

                                    Salmonella
                                     (2)

                                 20

                                 Taralõnga (Lycium barbarum L.) marjad

                                       (Toit – värske, jahutatud või kuivatatud)

                                 ex 0813 40 95 ;
                                 ex 0810 90 75

                                    10

                                    10

                                    Hiina (CN)

                                 Pestitsiidijäägid (3)
                                     (4)
                                     (5)

                                 20

                                 Paprika (Capsicum annuum)

                                       (Toit – purustatud või jahvatatud)

                                 ex 0904 22 00

                                    11

                                    Hiina (CN)

                                    Salmonella
                                     (2)

                                 20

                                 Tee, lõhna- või maitseainetega või ilma

                                       (Toit)

                                 0902

                                    Hiina (CN)

                                 Pestitsiidijäägid (3)
                                     (6)

                                 20

                                 Baklažaanid (Solanum melongena)

                                       (Toit – värske või jahutatud)

                                 0709 30 00

                                    Dominikaani Vabariik (DO)

                                 Pestitsiidijäägid (3)

                                 20

                                             —

                                             Paprika (Capsicum annuum)

                                             —

                                             0709 60 10 ;
                                             0710 80 51

                                    Dominikaani Vabariik (DO)

                                 Pestitsiidijäägid (3)
                                     (7)

                                 50

                                             —

                                             Piprad (v.a paprika) (Capsicum spp.)

                                             —

                                             ex 0709 60 99 ;
                                             ex 0710 80 59

                                    20

                                    20

                                             —

                                             Spargeload
                                             (Vigna unguiculata ssp. sesquipedalis, vigna unguiculata ssp. unguiculata)

                                       (Toit – värske, jahutatud või külmutatud)

                                             —

                                             ex 0708 20 00 ;
                                             ex 0710 22 00

                                    10

                                    10

                                             —

                                             Paprika (Capsicum annuum)

                                             —

                                             0709 60 10 ;
                                             0710 80 51

                                    Egiptus (EG)

                                 Pestitsiidijäägid (3)
                                     (8)

                                 20

                                             —

                                             Piprad (v.a paprika) (Capsicum spp.)

                                       (Toit – värske, jahutatud või külmutatud)

                                             —

                                             ex 0709 60 99 ;
                                             ex 0710 80 59

                                    20

                                    20

                                 Seesamiseemned

                                       (Toit – värske või jahutatud)

                                 1207 40 90

                                    Etioopia (ET)

                                    Salmonella
                                     (2)

                                 50

                                             —

                                             Koorimata sarapuupähklid

                                             —

                                          0802 21 00

                                    Gruusia (GE)

                                 Aflatoksiinid

                                 50

                                             —

                                             Kooritud sarapuupähklid

                                             —

                                          0802 22 00

                                             —

                                             Sarapuupähklitest valmistatud peen- ja jämejahu ning pulber

                                             —

                                          ex 1106 30 90

                                    40

                                             —

                                             Muul viisil töödeldud või konserveeritud sarapuupähklid

                                       (Toit)

                                             —

                                             ex 2008 19 19 ;
                                             ex 2008 19 95 ;
                                             ex 2008 19 99

                                    30

                                    20

                                    30

                                 Palmiõli

                                       (Toit)

                                 1511 10 90 ;
                                 1511 90 11 ;

                                    Ghana (GH)

                                 Sudaanvärvained (9)

                                 50

                                 ex 1511 90 19 ;

                                    90

                                 1511 90 99

                                 Söödav muskushibisk

                                       (Toit – värske, jahutatud või külmutatud)

                                 ex 0709 99 90 ;
                                 ex 0710 80 95

                                    20

                                    30

                                    India (IN)

                                 Pestitsiidijäägid (3)
                                     (10)

                                 10

                                 Piprad (v.a paprika) (Capsicum spp.)

                                       (Toit – värske, jahutatud või külmutatud)

                                 ex 0709 60 99 ;
                                 ex 0710 80 59

                                    20

                                    20

                                    India (IN)

                                 Pestitsiidijäägid (3)
                                     (11)

                                 20

                                 Aeduba (Vigna spp., Phaseolus spp.)

                                       (Toit – värske või jahutatud)

                                 0708 20

                                    Keenia (KE)

                                 Pestitsiidijäägid (3)

                                 5

                                 Lehtseller (Apium graveolens)

                                       (Toit – värske või jahutatud)

                                 ex 0709 40 00

                                    20

                                    Kambodža (KH)

                                 Pestitsiidijäägid (3)
                                     (12)

                                 50

                                 Spargeload
                                 (Vigna unguiculata ssp. sesquipedalis, vigna unguiculata ssp. unguiculata)

                                       (Toit – värske, jahutatud või külmutatud)

                                 ex 0708 20 00 ;
                                 ex 0710 22 00

                                    10

                                    10

                                    Kambodža (KH)

                                 Pestitsiidijäägid (3)
                                     (13)

                                 50

                                 Naeris (Brassica rapa ssp. rapa)

                                       (Toit – äädika või äädikhappega toiduks valmistatud või konserveeritud)

                                 ex 2001 90 97 ;

                                    11 ; 19

                                    Liibanon (LB)

                                 Rodamiin B

                                 50

                                 Naeris (Brassica rapa ssp. rapa)

                                       (Toit – soolvee või sidrunhappega toiduks valmistatud või konserveeritud, külmutamata)

                                 ex 2005 99 80

                                    93

                                    Liibanon (LB)

                                 Rodamiin B

                                 50

                                 Piprad (v.a paprika) (Capsicum spp.)

                                       (Toit – kuivatatud, röstitud, purustatud või jahvatatud)

                                 0904 21 10 ;

                                    Sri Lanka (LK)

                                 Aflatoksiinid

                                 50

                                 ex 0904 21 90 ;

                                    20

                                 ex 0904 22 00 ;

                                    11 ; 19

                                 ex 2008 99 99

                                    79

                                             —

                                             Koorimata maapähklid

                                             —

                                          1202 41 00

                                    Madagaskar (MG)

                                 Aflatoksiinid

                                 50

                                             —

                                             Kooritud maapähklid

                                             —

                                          1202 42 00

                                             —

                                             Maapähklivõi

                                             —

                                          2008 11 10

                                             —

                                             Muul viisil töödeldud või konserveeritud maapähklid

                                       (Sööt ja toit)

                                             —

                                             2008 11 91 ;
                                             2008 11 96 ;
                                             2008 11 98

                                 Jaka (Artocarpus heterophyllus)

                                       (Toit – värske)

                                 ex 0810 90 20

                                    20

                                    Malaisia (MY)

                                 Pestitsiidijäägid (3)

                                 20

                                 Seesamiseemned

                                       (Toit – värske või jahutatud)

                                 1207 40 90

                                    Nigeeria (NG)

                                 Salmonella (2)

                                 50

                                 Piprad (v.a paprika) (Capsicum spp.)

                                       (Toit – värske, jahutatud või külmutatud)

                                 ex 0709 60 99 ;
                                 ex 0710 80 59

                                    20

                                    20

                                    Pakistan (PK)

                                 Pestitsiidijäägid (3)

                                 20

                                 Vaarikad

                                       (Toit – külmutatud)

                                 ex 0811 20 11 ;
                                 ex 0811 20 19 ;
                                 0811 20 31

                                    10

                                    10

                                    Serbia (RS)

                                 Noroviirus

                                 10

                                 Seesamiseemned

                                       (Toit – värske või jahutatud)

                                 1207 40 90

                                    Sudaan (SD)

                                 Salmonella (2)

                                 50

                                 Arbuusi (Egusi, Citrullus spp.) seemned ja nendest saadud tooted

                                       (Toit)

                                 ex 1207 70 00 ;
                                 ex 1208 90 00 ;
                                 ex 2008 99 99

                                    10

                                    10

                                    50

                                    Sierra Leone (SL)

                                 Aflatoksiinid

                                 50

                                             —

                                             Koorimata maapähklid

                                             —

                                          1202 41 00

                                    Senegal (SN)

                                 Aflatoksiinid

                                 50

                                             —

                                             Kooritud maapähklid

                                             —

                                          1202 42 00

                                             —

                                             Maapähklivõi

                                             —

                                          2008 11 10

                                             —

                                             Muul viisil töödeldud või konserveeritud maapähklid

                                       (Sööt ja toit)

                                             —

                                             2008 11 91 ;
                                             2008 11 96 ;
                                             2008 11 98

                                 Naeris (Brassica rapa ssp. rapa)

                                       (Toit – äädika või äädikhappega toiduks valmistatud või konserveeritud)

                                 ex 2001 90 97 ;

                                    11 ; 19

                                    Süüria (SY)

                                 Rodamiin B

                                 50

                                 Naeris (Brassica rapa ssp. rapa)

                                       (Toit – soolvee või sidrunhappega toiduks valmistatud või konserveeritud, külmutamata)

                                 ex 2005 99 80

                                    93

                                    Süüria (SY)

                                 Rodamiin B

                                 50

                                 Piprad (v.a paprika) (Capsicum spp.)

                                       (Toit – värske, jahutatud või külmutatud)

                                 ex 0709 60 99 ;
                                 ex 0710 80 59

                                    20

                                    20

                                    Tai (TH)

                                 Pestitsiidijäägid (3)
                                     (14)

                                 10

                                             —

                                             Kuivatatud aprikoosid

                                             —

                                          0813 10 00

                                    Türgi (TR)

                                 Sulfitid (16)

                                 10

                                             —

                                             Muul viisil töödeldud või konserveeritud aprikoosid (15)

                                       (Toit)

                                             —

                                          2008 50 61

                                 Kuivatatud viinamarjad (sealhulgas katki lõigatud või pastaks purustatud kuivatatud täiendavalt töötlemata viinamarjad)

                                       (Toit)

                                 0806 20

                                    Türgi (TR)

                                 Ohratoksiin A

                                 5

                                 Sidrunid (Citrus limon, Citrus limonum)

                                       (Toit – värske, jahutatud või kuivatatud)

                                 0805 50 10

                                    Türgi (TR)

                                 Pestitsiidijäägid (3)

                                 10

                                 Granaatõunad

                                       (Toit – värske või jahutatud)

                                 ex 0810 90 75

                                    30

                                    Türgi (TR)

                                 Pestitsiidijäägid (3)
                                     (17)

                                 10

                                 Paprika (Capsicum annuum)

                                       (Toit – värske, jahutatud või külmutatud)

                                 0709 60 10 ;
                                 0710 80 51

                                    Türgi (TR)

                                 Pestitsiidijäägid (3)
                                     (18)

                                 10

                                 Lõpptarbija jaoks turule lastud töötlemata toored, peenestatud, jahvatatud, purustatud või hakitud aprikoosituumad (19)
                                     (20)

                                       (Toit)

                                 ex 1212 99 95

                                    20

                                    Türgi (TR)

                                 Tsüaniid

                                 50

                                 Piprad (v.a paprika) (Capsicum spp.)

                                       (Toit – värske, jahutatud või külmutatud)

                                 ex 0709 60 99
                                 ex 0710 80 59

                                    20

                                    20

                                    Uganda (UG)

                                 Pestitsiidijäägid (3)

                                 20

                                 Seesamiseemned

                                       (Toit – värske või jahutatud)

                                 1207 40 90

                                    Uganda (UG)

                                 Salmonella (2)

                                 50

                                             —

                                             Koorimata maapähklid

                                             —

                                          1202 41 00

                                    Ameerika Ühendriigid (US)

                                 Aflatoksiinid

                                 10

                                             —

                                             Kooritud maapähklid

                                             —

                                          1202 42 00

                                             —

                                             Maapähklivõi

                                             —

                                          2008 11 10

                                             —

                                             Muul viisil töödeldud või konserveeritud maapähklid

                                       (Sööt ja toit)

                                             —

                                             2008 11 91 ;
                                             2008 11 96 ;
                                             2008 11 98

                                             —

                                             Koorimata pistaatsiapähklid

                                             —

                                          0802 51 00

                                    Ameerika Ühendriigid (US)

                                 Aflatoksiinid

                                 10

                                             —

                                             Kooritud pistaatsiapähklid

                                             —

                                          0802 52 00

                                             —

                                             Röstitud pistaatsiapähklid

                                       (Toit)

                                             —

                                             ex 2008 19 13 ;
                                             ex 2008 19 93

                                    20

                                    20

                                             —

                                             Kuivatatud aprikoosid

                                             —

                                          0813 10 00

                                    Usbekistan (UZ)

                                 Sulfitid (16)

                                 50

                                             —

                                             Muul viisil töödeldud või konserveeritud aprikoosid (15)

                                       (Toit)

                                             —

                                          2008 50 61

                                             —

                                             Koriandrilehed

                                             —

                                          ex 0709 99 90

                                    72

                                    Vietnam (VN)

                                 Pestitsiidijäägid (3)
                                     (21)

                                 50

                                             —

                                             Basiilik (püha basiilik, vürtsbasiilik)

                                             —

                                          ex 1211 90 86

                                    20

                                             —

                                             Münt

                                             —

                                          ex 1211 90 86

                                    30

                                             —

                                             Aedpetersell

                                       (Toit – värske või jahutatud)

                                             —

                                          ex 0709 99 90

                                    40

                                 Söödav muskushibisk

                                       (Toit – värske, jahutatud või külmutatud)

                                 ex 0709 99 90
                                 ex 0710 80 95

                                    20

                                    30

                                    Vietnam (VN)

                                 Pestitsiidijäägid (3)
                                     (21)

                                 50

                                 Piprad (v.a paprika) (Capsicum spp.)

                                       (Toit – värske, jahutatud või külmutatud)

                                 ex 0709 60 99 ;
                                 ex 0710 80 59

                                    20

                                    20

                                    Vietnam (VN)

                                 Pestitsiidijäägid (3)
                                     (21)

                                 50

               “

               (1)  Kui mõne CN-koodi alla kuuluvate toodete hulgast on vaja kontrollida üksnes teatavaid tooteid, on CN-koodile lisatud märge „ex“.

               (2)  Standardmeetod EN ISO 6579-1 või meetod, mis on valideeritud nimetatud standardmeetodi alusel EN ISO 16140-2 protokolli kohaselt.

               (3)  Vähemalt nende pestitsiidide jäägid, mis on loetletud Euroopa Parlamendi ja nõukogu 23. veebruari 2005. aasta määruse (EÜ) nr 396/2005 (taimses ja loomses toidus ja söödas või nende pinnal esinevate pestitsiidide jääkide piirnormide ja nõukogu direktiivi 91/414/EMÜ muutmise kohta) (ELT L 70, 16.3.2005, lk 1) artikli 29 lõike 2 kohaselt vastu võetud kontrolliprogrammis ja mida saab analüüsida mitme jäägi samaaegset määramist võimaldava GC-MSil ja LC-MSil põhineva meetodiga (pestitsiidide esinemist tuleb kontrollida ainult taimsetes toodetes või nende pinnal).

               (4)  Amitraasijäägid.

               (5)  Nikotiinijäägid.

               (6)  Tolfeenpüraadijäägid.

               (7)  Järgmiste pestitsiidide jäägid: atsefaat, aldikarb (aldikarbi, selle sulfoksiidi ja sulfooni summa, väljendatud aldikarbina), amitraas (amitraas, sealhulgas 2,4-dimetüülaniliinijääki sisaldavad metaboliidid, väljendatud amitraasina), diafentiuroon, dikofool (p,p′- ja o,p′-isomeeri summa), ditiokarbamaadid (ditiokarbamaadid, väljendatud CS2-na, sealhulgas maneeb, mankotseeb, metiraam, propineeb, tiraam ja tsiraam) ning metiokarb (metiokarbi ning metiokarbsulfoksiidi ja -sulfooni summa, väljendatud metiokarbina).

               (8)  Järgmiste pestitsiidide jäägid: dikofool (p,p′- ja o,p′-isomeeri summa), dinotefuraan, folpeet, prokloraas (prokloraasi ja selle 2,4,6-triklorofenooli sisaldavate metaboliitide summa, väljendatud prokloraasina), metüültiofanaat ja triforiin.

               (9)  Käesolevas lisas tähistatakse nimetusega „sudaanvärvained“ järgmisi kemikaale: i) sudaan I (CASi number 842–07-9); ii) sudaan II (CASi number 3118-97–6); iii) sudaan III (CASi number 85–86-9); iv) sarlakpunane või sudaan IV (CASi number 85–83-6).

               (10)  Diafentiuroonijäägid.

               (11)  Karbofuraanijäägid.

               (12)  Fentoaadijäägid.

               (13)  Kloorbufaamijäägid.

               (14)  Järgmiste pestitsiidide jäägid: formetanaat (formetanaadi ja selle soolade summa, väljendatud formetanaatvesinikkloriidina), protiofoss ja triforiin.

               (15)  Identsus- ja füüsilisi kontrolle võib teha sisenemisdokumendil märgitud sihtkoha pädev asutus vastavalt käesoleva määruse artikli 9 lõikele 2.

               (16)  Standardmeetodid: EN 1988-1:1998, EN 1988-2:1998 või ISO 5522:1981.

               (17)  Prokloraasijäägid.

               (18)  Järgmiste pestitsiidide jäägid: diafentiuroon, formetanaat (formetanaadi ja selle soolade summa, väljendatud formetanaatvesinikkloriidina) ja metüültiofanaat.

               (19)  Töötlemata tooted on määratletud Euroopa Parlamendi ja nõukogu 29. aprilli 2004. aasta määruses (EÜ) nr 852/2004 toiduainete hügieeni kohta (ELT L 139, 30.4.2004, lk 1).

               (20)  Turuleviimine [Termin on muutunud. Uus termin on „turulelaskmine“.] ja lõpptarbija on määratletud Euroopa Parlamendi ja nõukogu 28. jaanuari 2002. aasta määruses (EÜ) nr 178/2002, millega sätestatakse toidualaste õigusnormide üldised põhimõtted ja nõuded, asutatakse Euroopa Toiduohutusamet ja kehtestatakse toidu ohutusega seotud menetlused (EÜT L 31, 1.2.2002, lk 1).

               (21)  Järgmiste pestitsiidide jäägid: ditiokarbamaadid (ditiokarbamaadid, väljendatud CS2-na, sealhulgas maneeb, mankotseeb, metiraam, propineeb, tiraam ja tsiraam), fentoaat ja kvinalfoss.


title: Komisjoni rakendusmäärus (EL) 2019/1250, 22. juuli 2019, millega kehtestatakse teatava Indiast pärit keragrafiitmalmist (kõrgtugevast malmist) torude impordi registreerimise nõue pärast uurimise taasavamist eesmärgiga rakendada 10. aprilli 2019. aasta otsuseid kohtuasjades T-300/16 ja T-301/16 seoses rakendusmäärustega (EL) 2016/387 ja (EL) 2016/388, millega kehtestatakse lõplik tasakaalustav tollimaks ja lõplik dumpinguvastane tollimaks Indiast pärit keragrafiitmalmist (kõrgtugevast malmist) torude impordi suhtes

text:
                  23.7.2019

                  ET

                  Euroopa Liidu Teataja

                  L 195/13

         KOMISJONI RAKENDUSMÄÄRUS (EL) 2019/1250,
         22. juuli 2019,
         millega kehtestatakse teatava Indiast pärit keragrafiitmalmist (kõrgtugevast malmist) torude impordi registreerimise nõue pärast uurimise taasavamist eesmärgiga rakendada 10. aprilli 2019. aasta otsuseid kohtuasjades T-300/16 ja T-301/16 seoses rakendusmäärustega (EL) 2016/387 ja (EL) 2016/388, millega kehtestatakse lõplik tasakaalustav tollimaks ja lõplik dumpinguvastane tollimaks Indiast pärit keragrafiitmalmist (kõrgtugevast malmist) torude impordi suhtes
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 8. juuni 2016. aasta määrust (EL) 2016/1036 kaitse kohta dumpinguhinnaga impordi eest riikidest, mis ei ole Euroopa Liidu liikmed, (1) eriti selle artiklit 14,
         võttes arvesse Euroopa Parlamendi ja nõukogu 8. juuni 2016. aasta määrust (EL) 2016/1037 kaitse kohta subsideeritud impordi eest riikidest, mis ei ole Euroopa Liidu liikmed, (2) eriti selle artiklit 24,
         ning arvestades järgmist:
         1.   MENETLUS

                     (1)

                     18. septembril 2015 kehtestas Euroopa Komisjon (edaspidi „komisjon“) komisjoni rakendusmäärusega (EL) 2015/1559 (3) (edaspidi „ajutine määrus“) ajutise dumpinguvastase tollimaksu Indiast (edaspidi „vaatlusalune riik“) pärit keragrafiitmalmist (kõrgtugevast malmist) torude liitu importimise suhtes.

                     (2)

                     17. märtsil 2016 võttis komisjon vastu rakendusmääruse (EL) 2016/388, millega kehtestatakse lõplik dumpinguvastane tollimaks Indiast pärit keragrafiitmalmist (kõrgtugevast malmist) torude (edaspidi „asjaomane toode“) impordi suhtes, (4) mida on muudetud komisjoni rakendusmäärusega (EL) 2016/1369 (5) (edaspidi „vaidlusalune dumpinguvastane määrus“).

                     (3)

                     Samal kuupäeval võttis komisjon vastu rakendusmääruse (EL) 2016/387, millega kehtestatakse lõplik tasakaalustav tollimaks Indiast pärit keragrafiitmalmist (kõrgtugevast malmist) torude impordi suhtes (6) (edaspidi „vaidlusalune subsiidiumivastane määrus“).

                     (4)

                     Äriühing Jindal Saw Limited (eksportiv tootja) ja äriühing Jindal Saw Italia SpA (temaga seotud importija) (koos edaspidi „taotlejad“) vaidlustasid vaidlusaluse dumpinguvastase ja vaidlusaluse subsiidiumivastase määruse Üldkohtus. 10. aprillil 2019 tegi Üldkohus otsused kohtuasjades T-300/16 (7) ja T-301/16, (8) vastavalt subsiidiumivastase määruse ja dumpinguvastase määruse kohta.

                     (5)

                     Kohtuasjas T-300/16 leidis Üldkohus, et äriühingu Jindal Saw Limited (edaspidi „Jindal Saw“) puhul on vaidlusaluses subsiidiumivastases määruses esitatud kasu summa arvutuskäik, milles lähtuti rauamaagi suhtes kehtestatud suunatud ekspordipiirangust, vastuolus määruse (EL) 2016/1037 (kaitse kohta subsideeritud impordi eest riikidest, mis ei ole Euroopa Liidu liikmed) (edaspidi „subsiidiumivastane alusmäärus“) artikli 6 punktiga d. Eelkõige leidis Üldkohus, et maagi vedamisel kaevandusest Indias asuvasse tehasesse olid äriühingu Jindal Saw tegelikud kulud suuremad kui need, mida komisjon võttis arvesse keskmiste kuludena ning mida kasutati selleks, et arvutada rauamaagi keskmine ostuhind Indias. Üldkohtu arvamuse kohaselt tähendab veokulude selline erinevus seda, et hind, millega Jindal Saw hankis rauamaaki India turult, oli tegelikult kõrgem kui keskmine ostuhind, mida komisjon võttis arvesse tasu suuruse kindlaksmääramisel ning mis mõjutas paratamatult kõnealuse eksportiva tootja võimaliku kasu suurust. Sellest tulenevalt leidis Üldkohus, et komisjon rikkus subsiidiumivastase alusmääruse artikli 3 lõiget 2 ja artikli 6 punkti d, sest oli väär valida standardse keskmise veokulu arvutamiseks Jindal Saw tarnekulude hulgast juhuslikult teatavad komponendid, ning samuti rikkus komisjon subsiidiumivastase alusmääruse artikli 15 lõike 1 kolmanda lõigu sätteid, sest määratud tasakaalustav tollimaks oli tasakaalustatavast subsiidiumist palju suurem.

                     (6)

                     Nii kohtuasjas T-300/16 kui ka T-301/16 tegi Üldkohus järeldused ka hinna allalöömise arvutuste kohta, mille komisjon oli esitanud vaidlusaluses subsiidiumivastases ja vaidlusaluses dumpinguvastases määruses. Eelkõige leidis Üldkohus, et kuna komisjon võttis arvesse liidu peamise tootjaga seotud müügiüksuste müügihindu, selleks et määrata kindlaks liidu tootjate samasuguse toote hind, jättes aga arvesse võtmata Jindal Saw müügiüksuste müügihindu, et määrata kindlaks Jindal Saw valmistatava vaatlusaluse toote hind, ei saa asuda seisukohale, et hinna allalöömise arvutamiseks võrreldi sama kaubandustasandi hindu. Üldkohtu sõnul võeti Jindal Saw toodete puhul vaatlusaluse toote hinna allalöömise arvutamisel tehtud komisjoni vea tõttu arvesse nimetatud hinna allalöömist, mille olulisus või isegi olemasolu ei ole nõuetekohaselt tuvastatud.

                     (7)

                     Sellest tulenevalt leidis Üldkohus, et komisjon rikkus subsiidiumivastase alusmääruse artikli 8 lõiget 1 ning määruse (EL) 2016/1036 (kaitse kohta dumpinguhinnaga impordi eest riikidest, mis ei ole Euroopa Liidu liikmed) (edaspidi „dumpinguvastane alusmäärus“) artikli 3 lõiget 1. Kuna vaidlusaluses subsiidiumivastases ja vaidlusaluses dumpinguvastases määruses esitatud hinna allalöömise arvutused olid aluseks järeldusele, et vaatlusaluse toote import oli liidu tootmisharule tekitatud kahju põhjus, leidis Üldkohus, et põhjuslik seos subsideeritud ja dumpinguhinnaga impordi ja liidu tootmisharu kantud kahju vahel, mis on subsiidiumivastase alusmääruse artikli 1 lõike 1 ja artikli 8 lõike 5 kohaselt tasakaalustava tollimaksu kehtestamise vajalik tingimus ning dumpinguvastase alusmääruse artikli 1 lõike 1 ja artikli 3 lõike 6 kohaselt dumpinguvastase tollimaksu kehtestamise vajalik tingimus, ei pruugi samuti olla usaldusväärne.

                     (8)

                     Lisaks leidis Üldkohus, et ei saa välistada, et kui hinna allalöömine oleks arvutatud õigesti, oleks liidu tootmisharu kahjumarginaal olnud madalam kui subsiidiumimäär ja dumpingumarginaal. Sellisel juhul tuleks subsiidiumivastase alusmääruse artikli 15 lõike 1 kolmanda lõigu kohaselt vähendada tasakaalustava tollimaksu summat määrani, millest piisab kõnealuse kahju kõrvaldamiseks. Samamoodi tuleks dumpinguvastase alusmääruse artikli 9 lõike 4 kohaselt vähendada dumpinguvastase tollimaksu summat määrani, millest piisab kõnealuse kahju kõrvaldamiseks.

                     (9)

                     Nende otsuste tagajärjel ei koguta vaidlusaluse dumpinguvastase ja vaidlusaluse subsiidiumivastase määrusega kehtestatud dumpinguvastaste ega tasakaalustavate meetmete kohaseid makse selles osas, mis puudutab äriühingut Jindal Saw Limited, kuni taasuurimise tulemusteni, mis on seni veel teadmata.

                     (10)

                     Üldkohtu otsuste järel otsustas komisjon teate (9) (edaspidi „uurimiste taasavamise teade“) teel osaliselt taasavada subsiidiumivastase uurimise ja dumpinguvastase uurimise, milles käsitletakse keragrafiitmalmist (kõrgtugevast malmist) torude importi ning mis viisid vaidlusaluse subsiidiumivastase ja vaidlusaluse dumpinguvastase määruse vastuvõtmiseni, ning alustada neid uuesti sellest punktist, milles rikkumine aset leidis. Uurimiste taasavamine piirdub Üldkohtu otsuste rakendamisega äriühingu Jindal Saw Limited suhtes.

               2.   REGISTREERIMISE ALUSED

                     (11)

                     Komisjon analüüsis, kas on asjakohane kehtestada asjaomase toote impordi registreerimise nõue. Komisjon võttis analüüsimisel arvesse järgmisi kaalutlusi.

                     (12)

                     ELi toimimise lepingu artiklis 266 nõutakse institutsioonidelt Euroopa Liidu Kohtu otsuste täitmiseks vajalike meetmete võtmist. Institutsioonide vastuvõetud akti tühistamise korral haldusmenetluse käigus, nagu seda on dumpingu- või subsiidiumivastane uurimine, tähendab kohtu otsuse täitmine tühistatud akti asendamist uue aktiga, millest on kõrvaldatud kohtu määratletud õigusvastasus (10).

                     (13)

                     Euroopa Kohtu praktika kohaselt võib tühistatud akti asendamise eesmärgil toimuvat menetlust jätkata hetkest, mil see õigusvastasus aset leidis (11). See tähendab eelkõige, et olukorras, kus haldusmenetluse lõpetamise akt tühistatakse, ei pruugi see tühistamine tingimata mõjutada ettevalmistavaid akte, näiteks menetluse algatamist käsitlevat akti. Olukorras, kus tühistatakse määrus, millega kehtestati lõplikud kaubanduse kaitsemeetmed, tähendab see seda, et pärast tühistamist on menetlus ikka veel pooleli, sest akt, millega kõnealune menetlus lõpetati, on liidu õiguskorrast kadunud, (12) välja arvatud juhul, kui õigusvastasus tekkis menetluse algatamise etapis.

                     (14)

                     Nagu on selgitatud uurimiste taasavamise teates ja kuna õigusvastasus ei ilmnenud menetluse algatamise, vaid uurimise etapis, otsustas komisjon taasavada subsiidiumivastase uurimise ja dumpinguvastase uurimise selles osas, mis puudutab äriühingut Jindal Saw Limited, ning taasalustas uurimisi sellest punktist, milles ilmnes õigusvastasus, mis esialgse otsuse järgi tähendab ajavahemikku 1. oktoobrist 2013 kuni 30. septembrini 2014.

                     (15)

                     Euroopa Kohtu praktika kohaselt ei ole haldusmenetluse jätkamine ja võimalik tollimaksude taaskehtestamine vastuolus tagasiulatuva jõu puudumist reguleeriva normiga (13). Uurimiste taasavamise teatega antakse huvitatud isikutele, sh importijatele teada, et kõik tulevased kohustised (kui neid on), tulenevad kõnealuse taasuurimise järeldustest.

                     (16)

                     Võttes aluseks taasavatud uurimiste tulemused, mis praeguses etapis pole veel teada, võtab komisjon vastu määrused, millega parandatakse Euroopa Kohtu poolt kindlaks tehtud vead ja taaskehtestatakse, kui see on põhjendatud, kohaldatavad tollimaksud. Kui need tollimaksud uuesti kehtestatakse, hakkavad need kehtima alates kuupäevast, mil vaidlusalused dumpinguvastane ja subsiidiumivastane määrus jõustusid.

                     (17)

                     Seoses dumpinguvastase või subsiidiumivastase tollimaksuga seotud varasemate või tulevaste kohustistega tuleks märkida järgmist.

                     (18)

                     Uurimiste taasavamise teates ja kuna ei ole veel teada, milliseks kujuneb taasuurimise tulemusel kohustiste suurus, palus komisjon riiklikel tolliasutustel oodata ära kõnealuse taasuurimise tulemused, enne kui tehakse otsus äriühingu Jindal Saw Limited osas Üldkohtu tühistatud dumpinguvastaste ja/või tasakaalustavate tollimaksudega seotud võimalike tagasimaksenõuete kohta. Seega on tolliasutustele antud suunised peatada tühistatud tollimaksudega seotud võimalike tagasimaksenõuete rahuldamine kuni taasuurimise tulemuste avaldamiseni Euroopa Liidu Teatajas.

                     (19)

                     Lisaks, kui uurimiste taasavamise tulemusel taaskehtestatakse tasakaalustavad ja dumpinguvastased tollimaksud, tuleb need sisse nõuda ka selle ajavahemiku eest, millal toimusid taasavatud uurimised. See on oluline selleks, et tagada õiguslikult põhjendatud meetmete tegelik kohaldamine kogu kõnealuste meetmete kehtimise ajal, olenemata sellest, millal toimub import, st enne või pärast uurimiste taasavamist.

                     (20)

                     Sellega seoses märgib komisjon, et impordi registreerimine on dumpinguvastase alusmääruse artikli 14 lõikes 5 ja subsiidiumivastase alusmääruse artikli 24 lõikes 5 ettenähtud vahend selleks, et meetmeid saaks hiljem impordi suhtes rakendada alates registreerimise kuupäevast. Sellega tagatakse maksmine näiteks tollimaksude tagasiulatuva rakendamise korral või kõrvalehoidmise juhtumitel. Käesoleval juhul peab komisjon asjakohaseks registreerida Jindal Saw Limited import, et lihtsustada dumpinguvastaste ja tasakaalustavate tollimaksude kogumist uurimiste taasavamise järel, kui see on õigustatud.

                     (21)

                     Kooskõlas Euroopa Kohtu praktikaga (14) märgitakse, et vastupidiselt enne ajutiste meetmete vastuvõtmist toimuvale registreerimisele, ei kohaldata praegusel juhtumil dumpinguvastase alusmääruse artikli 10 lõikes 4 ja subsiidiumivastase alusmääruse artikli 16 lõikes 4 ette nähtud tingimusi. Käesoleva registreerimise eesmärk, mida tehakse seoses uurimistega kohtuotsuste rakendamiseks, ei ole lubada võimalikku tagasiulatuvat kaubanduse kaitsemeetmete kohaste tollimaksude kogumist, nagu on ette nähtud kõnealustes sätetes. Registreerimise põhjused, nagu on märgitud eespool, on pigem selles, et meetme tõhususe tagamiseks on asjakohane nii palju kui võimalik tagada, et impordile kohaldatakse õiget dumpinguvastast ja subsiidiumivastast kohustist, ilma et tekiks põhjendamatu katkestus alates vaidlusaluse dumpinguvastase ja vaidlusaluse subsiidiumivastase määruse jõustumise kuupäevast kuni parandatud tollimaksude taaskehtestamiseni, kui need kehtestatakse.

                     (22)

                     Eespool nimetatud kaalutlusi arvesse võttes on komisjon seisukohal, et dumpinguvastase alusmääruse artikli 14 lõike 5 ja subsiidiumivastase alusmääruse artikli 24 lõike 5 kohane registreerimine on põhjendatud.

               3.   REGISTREERIMINE

                     (23)

                     Dumpinguvastase alusmääruse artikli 14 lõike 5 ja subsiidiumivastase alusmääruse artikli 24 lõike 5 kohaselt kehtestatakse TARICi lisakoodi C054 alla kuuluva Jindal Saw asjaomase toote impordi suhtes registreerimisnõue, et tagada asjakohases summas dumpinguvastaste tollimaksude ja tasakaalustavate tollimaksude tasumine selliselt impordilt, juhul kui uurimiste tulemusel meetmed taaskehtestatakse.

                     (24)

                     Nagu märgitud uurimiste taasavamise teates, tuleneb alates vaidlusaluse dumpinguvastase ja vaidlusaluse subsiidiumivastase määruse jõustumise kuupäevast dumpinguvastaste ja subsiidiumivastaste tollimaksude maksmise lõplik kohustis, kui need tollimaksud kehtestatakse, taasuurimise järeldustest. Alates 21. juunist 2019 kuni taasavatud uurimiste tulemuste jõustumiseni ei koguta siiski suuremat tollimaksu kui tollimaksud, mis olid kehtestatud vaidlusaluse dumpinguvastase ja vaidlusaluse subsiidiumivastase määrusega. Praegu kohaldatakse Jindal Saw Limited suhtes tasakaalustavat tollimaksu 8,7 % ja dumpinguvastast tollimaksu 14,1 %,

               ON VASTU VÕTNUD KÄESOLEVA MÄÄRUSE:

            Artikkel 1

               1.   Määruse (EL) 2016/1036 artikli 14 lõike 5 ja määruse (EL) 2016/1037 artikli 24 lõike 5 kohaselt võtavad tolliasutused vajalikke samme, et registreerida keragrafiitmalmist (kõrgtugevast malmist) torude, välja arvatud keragrafiitmalmist torude, millel puudub sisemine ja väline kattekiht („katmata torud“), mis kuuluvad praegu CN-koodide ex 7303 00 10 ja ex 7303 00 90 (TARICi koodid 7303001010, 7303009010) alla ning mis on pärit Indiast ja toodetud äriühingus Jindal Saw Limited (TARICi lisakood C054), import liitu.

               2.   Registreerimisnõue aegub üheksa kuu möödumisel käesoleva määruse jõustumise kuupäevast.

               3.   Dumpinguvastased ja tasakaalustavad tollimaksud, mida võib koguda keragrafiitmalmist (kõrgtugevast malmist) torude, välja arvatud keragrafiitmalmist torude, millel puudub sisemine ja väline kattekiht („katmata torud“), mis kuuluvad praegu CN-koodide ex 7303 00 10 ja ex 7303 00 90 (TARICi koodid 7303001010, 7303009010) alla ning mis on pärit Indiast ja toodetud äriühingus Jindal Saw Limited (TARICi lisakood C054), impordilt uurimiste taasavamise ja taasavatud uurimiste tulemuste jõustumise vahel, ei ületa rakendusmäärustega (EL) 2016/387 ja (EL) 2016/388 kehtestatud tollimakse.

               4.   Liikmesriikide tolliasutused ootavad komisjoni asjakohase rakendusmääruse avaldamist, millega tollimaksud taaskehtestatakse, enne kui nad teevad otsuse dumpinguvastaste ja/või tasakaalustavate tollimaksude tagasimaksete ja vähendamise nõuete kohta seoses Jindal Saw Limited impordiga.

            Artikkel 2
            Käesolev määrus jõustub järgmisel päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 22. juuli 2019

                  Komisjoni nimel

                  president

               Jean-Claude JUNCKER

            (1)  ELT L 176, 30.6.2016, lk 21, viimati muudetud Euroopa Parlamendi ja nõukogu 7. juuni 2018. aasta määrusega (EL) 2018/825.

            (2)  ELT L 176, 30.6.2016, lk 55, viimati muudetud Euroopa Parlamendi ja nõukogu 7. juuni 2018. aasta määrusega (EL) 2018/825.

            (3)  Komisjoni 18. septembri 2015. aasta rakendusmäärus (EL) 2015/1559, millega kehtestatakse ajutine dumpinguvastane tollimaks Indiast pärit keragrafiitmalmist (kõrgtugevast malmist) torude impordi suhtes (ELT L 244, 19.9.2015, lk 25).

            (4)  ELT L 73, 18.3.2016, lk 53.

            (5)  Komisjoni 11. augusti 2016. aasta rakendusmäärus (EL) 2016/1369, millega muudetakse rakendusmäärust (EL) 2016/388, millega kehtestatakse lõplik dumpinguvastane tollimaks Indiast pärit keragrafiitmalmist (kõrgtugevast malmist) torude impordi suhtes (ELT L 217, 12.8.2016, lk 4).

            (6)  ELT L 73, 18.3.2016, lk 1.

            (7)  ECLI:EU:T:2019:235.

            (8)  ECLI:EU:T:2019:234.

            (9)  ELT C 209, 20.6.2019, lk 35.

            (10)  Liidetud kohtuasjad 97, 193, 99 ja 215/86: Asteris AE ja teised ning Kreeka Vabariik vs. komisjon, EKL 1988, lk 2181, punktid 27 ja 28.

            (11)  Kohtuasi C-415/96: Hispaania vs. komisjon, EKL 1998, lk I-6993, punkt 31; kohtuasi C-458/98 P: Industrie des Poudres Sphériques vs. nõukogu, EKL 2000, lk I-8147, punktid 80–85; kohtuasi T-301/01: Alitalia vs. komisjon, EKL 2008, lk II-1753, punktid 99 ja 142; liidetud kohtuasjad T-267/08 ja T-279/08: Région Nord-Pas de Calais vs. komisjon, EKL 2011, lk II-0000, punkt 83.

            (12)  Liidetud kohtuasjad 97, 193, 99 ja 215/86: Asteris AE ja teised ning Kreeka Vabariik vs. komisjon, EKL 1988, lk 2181, punktid 27 ja 28.Kohtuasi C-415/96: Hispaania vs. komisjon, EKL 1998, lk I-6993, punkt 31; kohtuasi C-458/98 P: Industrie des Poudres Sphériques vs. nõukogu, EKL 2000, lk I-8147, punktid 80–85; kohtuasi T-301/01: Alitalia vs. komisjon, EKL 2008, lk II-1753, punktid 99 ja 142; liidetud kohtuasjad T-267/08 ja T-279/08: Région Nord-Pas de Calais vs. komisjon, EKL 2011, lk II-0000, punkt 83.

            (13)  Euroopa Kohtu 15. märtsi 2018. aasta otsus kohtuasjas C-256/16 Deichmann SE vs. Hauptzollamt Duisburg, punkt 79, ning 19. juuni 2019. aasta otsus kohtuasjas C & J Clark International Ltd vs. Commissioners for Her Majesty's Revenue & Customs, punkt 58.

            (14)  Euroopa Kohtu otsus kohtuasjas C-256/16 Deichmann SE vs. Hauptzollamt Duisburg, punkt 79, ning 19. juuni 2019. aasta otsus kohtuasjas C-612/16 C & J Clark International Ltd vs. Commissioners for Her Majesty's Revenue & Customs, punkt 58.


title: Nõukogu rakendusmäärus (EL) 2019/1292, 31. juuli 2019, millega rakendatakse määruse (EL) 2016/44 (mis käsitleb piiravaid meetmeid seoses olukorraga Liibüas) artikli 21 lõiget 2

text:
                  2.8.2019

                  ET

                  Euroopa Liidu Teataja

                  L 204/1

         NÕUKOGU RAKENDUSMÄÄRUS (EL) 2019/1292,
         31. juuli 2019,
         millega rakendatakse määruse (EL) 2016/44 (mis käsitleb piiravaid meetmeid seoses olukorraga Liibüas) artikli 21 lõiget 2
         EUROOPA LIIDU NÕUKOGU,
         võttes arvesse Euroopa Liidu toimimise lepingut,
         võttes arvesse nõukogu 18. jaanuari 2016. aasta määrust (EL) 2016/44, mis käsitleb piiravaid meetmeid seoses olukorraga Liibüas ja millega tunnistatakse kehtetuks määrus (EL) nr 204/2011, (1) eriti selle artikli 21 lõiget 2,
         võttes arvesse liidu välisasjade ja julgeolekupoliitika kõrge esindaja ettepanekut
         ning arvestades järgmist:

                     (1)

                     Nõukogu võttis 18. jaanuaril 2016 vastu määruse (EL) 2016/44.

                     (2)

                     Kooskõlas määruse (EL) 2016/44 artikli 21 lõikega 6 on nõukogu läbi vaadanud kõnealuse määruse III lisas esitatud isikute ja üksuste loetelu.

                     (3)

                     Kahte isikut puudutavad kanded tuleks määruse (EL) 2016/44 III lisas esitatud isikute ja üksuste loetelust välja jätta.

                     (4)

                     Määruse (EL) 2016/44 III lisa tuleks seetõttu vastavalt muuta,

               ON VASTU VÕTNUD KÄESOLEVA MÄÄRUSE:

            Artikkel 1
            Määruse (EL) 2016/44 III lisa muudetakse vastavalt käesoleva määruse lisale.

            Artikkel 2
            Käesolev määrus jõustub järgmisel päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 31. juuli 2019

                  Nõukogu nimel

                  eesistuja

               T. TUPPURAINEN

            (1)  ELT L 12, 19.1.2016, lk 1.

            LISA
            Määruse (EL) 2016/44 III lisa („Artikli 6 lõikes 2 osutatud füüsiliste ja juriidiliste isikute, üksuste või asutuste loetelu“) A osas (Isikud) esitatud loetelust jäetakse välja 1. kanne (ABDUSSALAM, Abdussalam Mohammed) ja 14. kanne (Dr AL-BAGHDADI, Abdulqader Mohammed) ning ülejäänud kanded nummerdatakse vastavalt ümber.